| ***Ciconia nigra***Apsauga: 2(V) – Pažeidžiama rūšis |
| --- |
| Juodasis gandras (Ciconia nigra)Juodieji gandrai |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Gandriniai  *( Ciconiidae)* |
| Gentis: | Tikrieji gandrai  *( Ciconia)* |
| Rūšis: | Juodasis gandras  *( Ciconia nigra)* |

 |
| Binomas |
| ***Ciconia nigra***Linnaeus, 1758 |
| **Sinonimai** |
| * *Ardea nigra* Linnaeus, 1758
 |
| Juodojo gandro paplitimo arealasJuodojo gandro paplitimo arealas:
     perimvietės
     migracijų regionai
     žiemavietės
     sėslūs |
| Juodojo gandro paplitimo arealasJuodųjų gandrų migracijų keliai:
     Vakarų Europos populiacijos migracija
     Rytų Europos populiacijos migracija
     žiemavietės |

**Juodasis gandras** (*Ciconia nigra*) – gandrinių paukščių (*Ciconiiformes*) būrio, gandrinių (*Ciconiidae*) šeimos paukščių rūšis.

Juodasis gandras skrydyje
Juodasis gandras ieško maisto

Paplitimas pasaulyje
--------------------

Juodųjų gandrų populiacijos arealas labai platus, užimantis beveik visos Eurazijos vidutinių platumų klimato juostos didesniąją dalį bei subtropikus. 

Žiemoja dažniausiai labai toli nuo lizdaviečių - Europinių populiacijų žiemavietės yra Centrinėje ir Vakarų Afrikoje bei apie Nilo upės aukštupį ir vidurupį. 

Azijinės (nedidelė Vidurinės Azijos dalis, Sibiras, vidurio Tolimieji Rytai) populiacijos žiemoti skrenda į Indijos subkontinento vidurio dalį piečiau Himalajų kalnų, pietinę Kiniją ir Indokinijos pusiasalio šiaurinę dalį. 

Dalis jų populiacijų - Iberijos pusiasalio pietvakariuose, Balkanų pusiasalio nedidelėje pietryčių dalyje (nedidelėje piečiausios Bulgarijos dalyje) ir Afrikos žemyno pietrytinėje dalyje juodieji gandrai yra sėslūs - gyvena ištisus metus.

Juodųjų gandrų populiacija Lietuvoje
------------------------------------

Manoma, kad 2014 metais šių paukščių populiaciją Lietuvoje sudarė maždaug 700 porų.
Jie aptinkami beveik visoje Lietuvoje, bet gausiau Vidurio Lietuvoje. Gana didelė juodųjų gandrų dalis įsikuria Biržų, Šimonių, Žaliojoje giriose.

Juodieji gandrai Lietuvoje tik peri jauniklius, o beveik visą rudenį ir žiemą praleidžia toli į pietus nuo Lietuvos.

Migracija
---------

Rudeninė šių paukščių migracija prasideda rugpjūčio mėnesį, nors jų pamatyti galima iki rugsėjo pabaigos. Migruojantys juodieji gandrai skrenda tik dieną. Per vienos dienos maždaug 10 val. šviesios paros periodo laikotarpį jie įveikia vidutiniškai 100 – 250 km, daugiausiai – 500 km, bet rekordas yra užregistruotas juodąjąm gandrui skrendant virš Vidurinės Azijos – per šviesų laikotarpų nuskrido 675 km.

Į Lietuvą šie paukščiai parskrenda kovo mėnesio pabaigoje – balandžio pirmojoje pusėje.

Išvaizda
--------

Juodasis gandras nesunkiai atpažįstamas iš dominuojančios juodos spalvos su balta apatine kūno dalimi, įskaitant papilvę.

Didelis paukštis. Už baltąjį gandrą apie 10 proc. mažesnis ir apie 10-20 proc. lengvesnis. Patinai vidutiniškai didesni už pateles. Kūnas 95-100 cm igio, ūgis 102 cm, išskleistų abiejų sparnugalių ilgis 145-155 cm, snapas ilgas, iki 19,5 cm ilgio, svoris apie 3 kg.

Kojos, kaklas ilgi. Galva, kaklas, pagurklis, viršutinė kūno pusė juodi, žalsvai rausvo metalinio blizgesio. Krūtinė, pilvas, pauodegys ir sparnų apačia balti. Snapas, kojos bei žiedas apie akis raudoni.

Lizdas
------

Lizdavietei renkasi miško gilumą. Mėgsta senus tamsius spygliuočių ir lapuočių mišrius miškus, pelkes, sunkiai prieinamas vietas. Lizdą krauna stambių, senų lapuočių medžių - ąžuolų, drebulių, juodalksnių viršūnėse, kartais net ant nusvirusios šakos. Lizdą suka iš smulkių šakelių, šapų, pagalių ir dar sutvirtina mėšlu. Kartais apsistoja kitų plėšriųjų paukščių, tokių kaip vištvanagių, erelių, suopių lizduose. Tame pačiame lizde peri daugelį metų. 

Atskiri lizdai turi būti ne arčiau kaip per 6 km vienas nuo kito.

Perėjimas
---------

Susiporuoja visam gyvenimui. Deda 2-6, bet dažniausiai 3–4 balsvai pilkšvus kiaušinius, su žalsvu atspalviu. Peri pasikeisdami abu tėvai 32-38 dienų. Neseniai išsiritę jaunikliai būna pūkuoti ir šviesūs, geltonais snapais ir rausvomis kojytėmis. Augdami patamsėja, kojos bei snapas įgauna pilkšvą, žalsvai rusvą atspalvį. Jaunikliai lizde išbūna 60-71 dieną kol išmoksta skraidyti.

Elgesys
-------

Tai labai atsargus ir žmogaus vengiantis paukštis. Balsas tylus, snapu kalena retai.

Mityba
------

Dažniausiai maitinasi šalia gyvenamų vietų esančiuose vandens telkiniuose: natūraliuose upeliuose, ežerų pakrantėse, balose, vandens kanaluose, drėgnose pievose. 
Jų maistas – smulkios ir vidutinio dydžio žuvys, varlės, smulkūs ropliai, kurmiai, smulkūs graužikai, karkvabaliai, žiogai, sliekai, dėlės, vandens vabzdžiai bei kiti bestuburiai.

Gyvenimo trukmė
---------------

Lytiškai subręsta trečiaisiais gyvenimo metais. Lenkijoje buvo nušautas sužieduotas juodasis gandras, kuriam buvo 18,7 metų.

Apsauga
-------

Lietuvoje reta rūšis, nuo 1976 metų įrašytas į Lietuvos raudonąją knygą, taip pat juos saugo priimtos Berno ir Bonos konvencijos. 

Dėl senų miškų ir tinkamų perėjimui senų medžių kirtimo - mažėja jų gyvenamasis arealas ir kelia grėsmę juodojo gandro populiacijai. Dalis jauniklių žūva lizduose, taip pat žūva dalis suaugusių paukščių. 

Norint išsaugoti šiuos unikalius sparnuočius, svarbu saugoti jų lizdavietes, reguliuoti miško ūkio veiklą, užtikrinti, kad gyvūnai nebūtų trikdomi, išvaikomi iš jau egzistuojančių savo perėjimo vietų. Draudžiama šiuos paukščius medžioti ar kitaip naikinti.

Galerija
--------

* Juodojo gandro kiaušinisJuodojo gandro kiaušinis
* Rytų Ardėnuose vienas iš tėvų su jaunikliais lizde (Belgija)Rytų Ardėnuose vienas iš tėvų su jaunikliais lizde (Belgija)
* Sename lapuočių medyje juodojo gandro lizde jauniklis (Lenkija)Sename lapuočių medyje juodojo gandro lizde jauniklis (Lenkija)
* Juodojo gandro "portretas"Juodojo gandro "portretas"
* Besimaitinantis juodasis gandrasBesimaitinantis juodasis gandras
* Juodasis gandras pelkėje (Graikija)Juodasis gandras pelkėje (Graikija)
* Medyje tupintis juodasis gandras (Belgija)Medyje tupintis juodasis gandras (Belgija)
* Juodasis gandras skrydyjeJuodasis gandras skrydyje
* Vandens telkinyje braidžiojantis juodais gandras (Čekija)Vandens telkinyje braidžiojantis juodais gandras (Čekija)
* Jaunas, nesubrendęs juodasis gandras „žvejoja" (Lenkija)Jaunas, nesubrendęs juodasis gandras „žvejoja" (Lenkija)
* Į būrius besiburiantys migruojantys juodieji gandraiĮ būrius besiburiantys migruojantys juodieji gandrai
* Migruojantys juodieji ir baltieji gandrai (Bulgarija)Migruojantys juodieji ir baltieji gandrai (Bulgarija)
* TSRS pašto ženkle juodasis gandras su gandriukaisTSRS pašto ženkle juodasis gandras su gandriukais

Taip pat skaityti
-----------------

* Baltasis gandras

Šaltiniai
---------

1. ↑   „IUCN Red List - Ciconia nigra". IUCN Red list. Nuoroda tikrinta 2016-10-01.
2. ↑  „Unikalioji Lietuvos gamta: juodasis gandras". *www.GRYNAS.lt*. Delfi. 2014-11-14. Nuoroda tikrinta 2024-03-12.
3. ↑  juodasisgandras.lt / Migracija
4. ↑  euring.org / Longevity list

Nuorodos
--------

* juodasisgandras.lt / Lietuvos ornitologų draugijos juodųjų gandrų apsaugos projektas
* bernardinai.lt / Apie juodųjų gandrų apsaugą
* birdlife.org / Black Stork *Ciconia nigra*
* xeno-canto.org / Black Stork · *Ciconia nigra* · (Linnaeus, 1758) (*Juodųjų gandrų balso garso įrašai*)
* birdsoftheworld.org / Black Stork *Ciconia nigra*
* ebird.org / Black Stork *Ciconia nigra*
* luontoportti.com / Black Stork
* youtube.com / Black storks - returnees to German forests. Published on 30 May 2018 (Juodieji gandrai sugrįžta į Vokietijos miškus)
* youtube.com / Black Stork. Fishing birds on the lake. Ciconia nigra. (besimaitinantys juodieji gandrai)
* youtube.com / LDF Melnais stārķis (Ciconia nigra) (**tiesioginis vaizdas** iš juodojo gandro lizdo Latvijoje (2019 m.))
* youtube.com / Ciconia ciconia (bocian biały) & Ciconia nigra (bocian czarny) / White stork & Black stork (juodasis gandras ir baltasis gandras)
* shutterstock.com / ciconia nigra images (*Juodųjų gandrų nuotraukų galerija*)

|  |  |
| --- | --- |
|  | **Vikiteka: Juodasis gandras** – vaizdinė ir garsinė medžiaga  |

Vikižodynas 

Laisvajame žodyne yra terminas **gandras**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPaukščiai |
| --- |
|  |
| Anatomija | 

Kiaušinis • 
Pastaibis • 
Pasturgalinė liauka • 
Plunksna • 
Apdaras • 
Regėjimas • 
Skrydis • 
Snapas • 
Sparnas • 
Šėrimasis
 |
|  |
| Evoliucija | 

Paukščių kilmė • 
Archeopteriksas • 
Enantiornithes • 
Hesperornithes • 
Hibridizacija • 
Vėlyvojo kvartero priešistoriniai paukščiai • 
Fosilijos  • 
Jūriniai paukščiai • 
Vandens paukščiai • 
Išnykę paukščiai • 
Neskraidantys paukščiai • 
Šiuolaikiniai paukščiai
 |
|  |
| **Elgsena** | 

Giedojimas • 
Intelektas • 
Kolonijos • 
Migracija • 
Perėjimas (inkubacija) • 
Lizdinis parazitizmas • 
Lizdas • 
Drevė • 
Uoksas
 |
|  |
| **Paukščių būriai** | 

Audrašaukliniai • 
Čiurliniai • 
Eininiai • 
Flaminginiai • 
Gandriniai • 
Gegutiniai • 
Geniniai • 
Gerviniai • 
Hoacininiai • 
Irklakojiniai • 
Karveliniai • 
Kazuariniai • 
Kiviniai • 
Kraginiai • 
Lėliniai • 
Nandiniai • 
Nariniai • 
Naujojo pasaulio grifai • 
Papūginiai • 
Pelėdiniai • 
Peliniai • 
Pingvinai • 
Ragasnapiniai • 
Sakaliniai • 
Sėjikiniai • 
Smiltvištiniai • 
Strutiniai • 
Tinaminiai • 
Trogoniniai • 
Vanaginiai • 
Vištiniai • 
Žalvarniniai • 
Žąsiniai • 
Žakamariniai • 
Žvirbliniai • 
 |
|  |
| **Sąrašai** | 

Būriai ir šeimos • 
Paukščiai pagal didžiausią išskleistų sparnų tarpugalį • 
Pasaulio stambiausi paukščiai • 
Plėšrieji paukščiai • 
Pasaulio stambiausi plėšrieji paukščiai • 
Pasaulio smulkiausi plėšrieji paukščiai • 
Lietuvos paukščiai • 
Lietuvos žvirbliniai paukščiai • 
Lietuvos plėšrieji paukščiai • 
Lietuviškas paukščių vardynas
 |
|  |
| **Paukščiai ir žmogus** | 

Ornitologija • 
Paukščių apsauga • 
Paukščių žiedavimas • 
Paukščių kolekcijos • 
Paukščių stebėjimas • 
Paukščių maitinimas • 
Dirbtinis lizdas • 
Inkilas • 
Lesykla • 
Avikultūra • 
Lietuvos ornitologų draugija • 
Lietuvos ornitofaunistinė komisija
 |
|  |
| VIKISRITIS· Kategorija |

 |